Andreas Mikkelsen

**Andreas Mikkelsen** (født 1989) er en norsk rallyfører, oppvokst i Oslo og Sveits, tidligere landslagsutøver i alpint og motocross. 

Den 5. november 2011 vant han det såkalte Intercontinental Rally Challenge. Sammen med kartleser Ola Fløene vant han Rally Kypros. I perioden 2006 - 2008, gikk Mikkelsen både på NTG Geilo og på NTG Bærum.

Han mottok Eugenprisen i 2008.

## Tidlig idrettskarriere

I 2003 og 2004 konkurrerte Mikkelsen i motocross, og han var på det norske junior-landslaget. Han var tidligere også på det norske juniorlandslaget i alpint. 

## Rallykarriere
VM Rallyer
* 2012 -  7 rallyer, 14.-plass sammenlagt
* 2013 -  9 rallyer, 10.-plass sammenlagt
* 2014 - 13 rallyer,  3.-plass sammenlagt
* 2015 - 13 rallyer,  3.-plass sammenlagt
* 2016 - 13 rallyer,  3.-plass sammenlagt
* 2017 - 13 rallyer,  
* 2018 - 13 rallyer,  6.-plass sammenlagt
* 2019 - 14 rallyer,  4.-plass sammenlagt
* 2021 - 13 rallyer,  1.-plass sammenlagt
* 2022 -  7 rallyer,  1.-plass sammenlagt
* 2023 -  5 rallyer,  1.-plass sammenlagt

Få dager etter sin 17-årsdag fikk Mikkelsen førerkort i England, hvorpå han debuterte som rallyfører og vant Quinton Stages rally. Han er dermed den yngste som har vunnet dette løpet. 

Andreas Mikkelsen har hatt flere trenere og mentorer, blant andre Roy Snellingen, Henning Solberg og Marcus Grönholm. Kartleser har frem til og med 2016-sesongen vært erfarne Ola Fløene.

I 2008 ble han kåret til årets idrettsutøver ved NTG Bærum.

### 2007 og tidligere sesonger
Etter at han fikk britisk førerkort begynte Mikkelsen å kjøre rally i Storbritannia. Han vant Quinton Stages, the Coracle, the Plains, the Bulldog og the Cambrian Rally, i tillegg til Saaremaa Rally i Estland.

Mikkelsen debuterte i WRC ved Rally Storbritannia 2006. I 2007 kjørte han åtte WRC-løp, og deltok også i the Irish Tarmac Championship i tillegg til Norgescupen. Hans beste resultater i WRC var en niendeplass i Rally Irland 2007 og tiendeplasser i Norge og Portugal.

### 2008 til 2010 sesongene
Under Rally Sverige 2008 kom Mikkelsen på en 5.-plass, og han slo dermed Matthew Wilsons rekord fra 2006 som den yngste sjåføren som har tatt poeng i et WRC rally. Mikkelsen vant i 2008 også Rally Finnskog og Rally Numedal.Mikkelsen kom tidlig i 2009 i kontakt med et team fra Kongsvinger. I 2009 kjørte Mikkelsen gruppe N4 i Norge, med en standard Subaru gruppe N-bil.

12. september 2009 kjørte Mikkelsen og hans kartleser Ola Fløene av veien på fartsetappen Hvarnes-Høyjord under Rally Larvik. Bilen traff en 10 år gammel jente som senere døde av skadene. Politiets foreløpige vurdering etter å ha gått gjennom videoopptak av hendelsen var at det er snakk om en ulykke med tragisk utfall.

I 2010 konkurrerte Mikkelsen i Intercontinental Rally Challenge (IRC), han kjørte en Ford Fiesta S2000 og beste plassering var andreplass i 2010 Rally Scotland. Han ble nummer sju sammenlagt den sesongen. Mikkelsen kjørte også  tre WRC-runder, og vant SWRC-klassen på sesongavslutningen 2010 Wales Rally.

### 2011 til 2012 sesongene – Škoda

Etter 2010-sesongen signerte Mikkelsen for Skoda UK Motorsport teamet for 2011 IRC-sesongen. Han kjørte en Škoda Fabia S2000 og Ola Fløene var kartleser. I Sata Rallye Açores ble nummer to, hans første pallplass i IRC. Før sesongens siste rally, Rally Cyprus, kjempet fem førere om førermesterskapet. Mikkelsen vant Rally Cyprus og vant tittelen, som den yngste føreren noensinne.

I 2012-sesongen, og vant han på Azorene og i Romania og tok fem andreplasser. Han vant også førermesterskapet denne sesongen og ble den første til å vinne IRC  to påfølgende sesonger.

### 2013 til 2016 sesongene – Volkswagen

Fra 2013 til 2016 konkurrerte Mikkelsen for Volkswagen Motorsport II med deres fabrikk Polo WRC. Han nådde ikke pallen i løpet av 2013-sesongen, men vant flere spesialetapper, og plasserte seg på 10. plass i den sammenlagt. I 2014 fikk han tre andreplasser, og to tredjeplasser, og han fullførte året på tredjeplass i mesterskapet sammenlagt. I 2015 oppnådde han sin første rallyseier i Spania, og syv tredjeplasser, noe som ga ham nok en tredjeplass i verdensmesterskapet. Mikkelsen fulgte det med ytterligere to seire i Polen og Australia i løpet av 2016-sesongen, og ytterligere to andreplasser, noe som resulterte i enda en tredjeplass i mesterskapet totalt, nå med Anders Jæger som kartleser. Mikkelsen ble nummer tre i mesterskapet tre ganger på rad fra 2014 til 2016. Volkswagen trakk seg fra WRC på slutten av 2016, og Mikkelsen ble stående uten team i 2017.

### 2017 sesongen – Škoda og Citroën
Tidlig i 2017 kjørte Mikkelsen tre runder av WRC-2 med en fabrikk Škoda Fabia R5, og vant Monte Carlo Rally og Tour de Corse. 

Han ble med i Citroën World Rally Team i midten av 2017, og debuterte i Italia med en Citroën C3 WRC. Etter å ha blitt nummer to i Tyskland, signerte Mikkelsen en avtale for 2018 med Hyundai Motorsport. Han endte på fjerde plass i Welsh Rally GB før slutten av det året.

### 2018 og 2019 sesongene – Hyundai Shell Mobis WRT
Mikkelsen endte 2018 på 6. plass sammenlagt. I 2019 fikk Mikkelsen en andreplass og to tredjeplasser, og avslutte sesongen på en fjerdeplass totalt. Kontrakten hans med Hyundai ble ikke fornyet for 2019 sesongen og Mikkelsen var dermed uten WRC team.

### 2020 sesongen – Pirelli tester og Eurosol Racing Team

Mikkelsen ble stående uten team for 2020-sesongen, så i Rally Sardegna var han medhjelper for Petter Solberg. De testet Pirelli-dekk som skulle brukes neste sesong. På Rally Monza, sammen med Eurosol Racing Team, endte han på 6. plass i WRC-2 og vant i WRC-3-kategorien.

### 2021 og 2022 sesongene – Toksport WRT og Škoda Motorsport

For 2021 ble Mikkelsen med Toksport for en kombinert WRC-2 og ERC-sesong, og kjørte en Škoda Fabia R5/Rally2 evo. Han ble den første føreren som vant både WRC-2 og ERC-tittelen samme år. Mellom løpene hjalp han også Škoda Motorsport med å utvikle den nye Škoda Fabia RS Rally2, og han kjørte den på 2022 Bohemia Rally Mladá Boleslav som sikkerhetsbil.

I 2022 sesongen vant han WRC-2 mesterskapet med en Škoda Fabia Rally2 evo, med Torstein Eriksen som kartleser.

### 2023 sesongen

Mikkelsen vant tre løp (Sardinia, Estland og Hellas).

## Vinster i [[WRC]]

## Referanser


## Eksterne lenker
* 
* 
* 
* 
*  NRK om Andreas Mikkelsen sin innsats under Rally Sverige 2008